Yi Sun-sin

Yi Sun-sin (; 28 April 1545 – 16 Disember 1598) ialah seorang komander tentera laut Korea, yang terkenal bagi kemenangannya terhadap tentera laut Jepun semasa Perang Imjin semasa Dinasti Joseon, dan amat dihormati kerana kemurnian tingkah-lakunya semasa dalam atau di luar medan pertempuran bukan hanya oleh orang Korea, malah oleh laksamana-laksamana Jepun juga. Sejarawan telah membandingkan kebijaksanaan tentera lautnya dengan Laksamana Horatio Nelson.The Influence of the Sea on The Political History of Japan (1921), Admiral George Alexander Ballard, ISBN 0-8371-5435-9 Gelarannya Samdo Sugun Tongjesa (삼도수군통제사; 三道水軍統制使), secara harfiah bererti "Komander tentera laut bagi Tiga Jajahan," merupakan gelaran tentera laut Korea sehingga 1896.

Jumlah sebenar pertempuran laut yang dijalankan oleh Laksamana Yi terhadap Jepun adalah subjek perdebatan sejarah.Choi, Jin-Sup (최진섭), "충무공 해전 전적은 ‘23전 23승’ 아닌 ‘62전 62승’" (in Korean), The JoongAng, 1 May. 2012 Bagaimanapun, dia dipercayai secara meluas telah menyaksikan pertempuran dalam sekurang-kurangnya 23 pertempuran tentera laut yang menang semasa perang. Dalam kebanyakan pertempuran ini, dia lebih ramai dan kekurangan bekalan yang diperlukan."Admiral Yi Sunsin: A brief overview of his life and achievements". Korean Spirit and Culture, Series I, Diamond Sutra Recitation Group. Kemenangannya yang paling terkenal berlaku pada Pertempuran Myeongnyang, di mana dia berjaya mengetuai armada Korea yang terdiri daripada 13 kapal menentang armada Jepun sekurang-kurangnya 133 buah.Yi Sunsin, Nanjung ilgi, p. 314 Yi meninggal dunia akibat luka tembak pada Pertempuran Noryang, pertempuran besar terakhir dalam Perang Imjin, pada 16 Disember 1598.

Yi dianggap sebagai salah seorang komander tentera laut terhebat dalam sejarah, dengan pengulas memuji visi strategik, kecerdasan, inovasi dan keperibadiannya (lihat penilaian ketenteraan). Beliau adalah salah seorang tokoh sejarah yang paling terkenal di Korea, dengan pelbagai mercu tanda, anugerah dan bandar yang dinamakan sempena namanya, serta banyak filem dan dokumentari yang berpusat pada eksploitasinya. Rekod peribadinya selama tujuh tahun mengenai perang, secara kolektif dikenali sebagai Nanjung Ilgi, disenaraikan sebagai sebahagian daripada inisiatif Memori Dunia UNESCO.

Kemungkinannya pencapaian ketenteraannya yang paling menakjubkan berlaku semasa Pertempuran Myeongnyang. Diatasi 333 kapal berbanding 13, dan dipaksa pada kedudukan pertahanan terakhir dengan hanya armada kecilnya yang berada antara Tentera Jepun dan Seoul, Yi mengenakan salah satu kekalahan yang mengejutkan dalam sejarah ketenteraan.

Sungguhpun tidak pernah menerima latihan tentera laut atau terbabit dalam pertempuran laut sebelum perang, dan sentiasa diatasi dari segi bilangan dan perbekalan, beliau mati sebagai beberapa orang laksamana dalam sejarah dunia yang kekal tidak kalah selepas memerintah sebegitu banyak pertempuran laut sebagaimana yang dilakukannya (sekurang-kurangnya 23)."Admiral Yi Sun-sin A brief overview of his life and achievements" Korean Spirit and Culture, Series I, Diamond Sutra Recitation Group.Admiral Yi Sun-sin at Koreanhero.net

Yi mati dalam Pertempuran Noryang pada 16 Disember 1598.  Ketika tentera Jepun hampir disingkirkan sepenuhnya dari Semenanjung Korea, beliau cedera yang membawa maut oleh peluru tunggal. Kata-kata terakhirnya yang terkenal ialah, "Pertempuran sedang memuncak...palukan gendang perang ku...jangan istiharkan kamatian ku."

Istana Diraja akhirnya menganugerahkan pelbagai gelaran penghormatan padanya, termasuk gelaran selepas kematian Chungmugong (충무공; 忠武公; Duk bagi Ketaatan dan Perperangan), kemasukan sebagai Seonmu Ildeung Gongsin (선무일등공신; 宣武一等功臣; gelaran penghormatan tentera kelas pertama semasa pemerintahan Seonjo), dan dua pangkat selepas kematian, Yeonguijeong (영의정; 領議政; Perdana Menteri), dan Deokpung Buwongun (덕풍부원군; 德豊府院君; Putera Istana dari Deokpung). Yi kekal sebagai wira yang di puja dikalangan orang Korea sehingga kini.
Rujukan
Bibliografi
 The Influence of the Sea on The Political History of Japan (1921) ISBN 0-8371-5435-9
 War Diary (Nan Jung Il Gi), the autobiographical diary of Admiral Yi Sun-Sin
 Choson Joong-Gi, Noon-Eu-Ro Bo-Nen Han-Gook-Yuk-Sa #7. Joong-Ang-Gyo-Yook-Yun-Goo-Won, Ltd. Copyright 1998.
 Katano, Tsugio yi Sun Shin and Hideyoshi (1996)
 Hawley, Samuel 2005 The Imjin War: Japan's Sixteenth-Century Invasion of Korea and Attempt to Conquer China. Republic of Korea and U.S.A.: Co-Published by The Royal Asiatic Society and The Institute of East Asian Studies, University of California, Berkeley.
 Turnbull, Stephen. "Samurai Invasion: Japan's Korean War 1592-1598"  (2002) Cassell & Co., London. ISBN 0-304-35948-3

Pautan luar

  Research Institute of Yi Sun Sin - Institusi Universiti Soon Chun Hyang
 Chungmugong Yi Sun-Sin  - Gyeongsangnam-do Tourism Office's official Yi Sun-sin site
 The Great Admiral Yi Sun-Shin - Asan city's official Yi Sun-sin site
 Hyeonchungsa Shrine Management Office 
 Yi Sun Sin : the man who transforms Korea - VANK's Yi Sun-sin project site
 Admiral Yi Sun-sin - A Korean Hero
 Yi-Sunshin
 YiSunsin.com - Yi Sunsin information portal

Kategori:Kelahiran 1545
Kategori:Kematian 1598
Kategori:Orang Dinasti Joseon
Kategori:Laksamana Korea